Diari Oficial de la Generalitat Valenciana


Sumari del DOGV 4602, del 06-10-2003 (2003/10157)

DECRET 192/2003, de 3 d'octubre, del Consell de la Generalitat, pel qual concedix l'Alta Distinció de la Generalitat Valenciana al senyor José Mir Pallardó.
------------------------------------------------------------------------------------------------------------------------------------------------------------

### Dades del document

Número de DOGV
:   4602

Data del DOGV
:   06-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10089


Data del document
:   03-10-2003

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 192/2003, de 3 d'octubre, del Consell de la Generalitat, pel qual concedix l'Alta Distinció de la Generalitat Valenciana al senyor José Mir Pallardó. [2003/10652]
  
El Govern Valencià va crear l'Alta Distinció de la Generalitat Valenciana pel Decret 28/1986, de 10 de març, per premiar persones físiques o jurídiques que s'hagen distingit en la seua activitat al servici dels interessos generals i peculiars de la Comunitat Valenciana.
  
El senyor José Mir Pallardó, nascut a Mislata, València, ha exercit una meritòria activitat en el camp de la medicina, on destaca com un dels millor especialistes mundials en cirurgia hepatobiliar. Doctor cum laude en Medicina i Cirurgia, des de 1986 és cap de la Unitat de Cirurgia i Trasplant Hepàtic de l'Hospital Universitari La Fe, de València, i dirigix el Servici de Cirurgia General i Digestiva des de l'any 2001. Va perfeccionar la seva formació en els servicis de cirurgia de prestigiosos hospitals a Europa (París, 1971; Laussane, 1973; Cambridge, 1986-1987) i als Estats Units (San Francisco, 1993 i 1996), i és autor de més de 300 treballs sobre patologia hepatobiliar publicats en llibres i revistes especialitzades, al temps que la Unitat Hepàtica que dirigix desplegava un treball de docència i formació reconegut internacionalment.
  
També ha ocupat llocs de responsabilitat en diverses institucions mèdiques, com ara el de vicepresident de les societats valenciana i espanyola de cirurgia, al Comité Científic de la qual pertany, membre de la francesa i membre honorari de la peruana i la xilena; vocal de la Junta Permanent de la Societat Espanyola de Patologia Digestiva i de l'Associació Espanyola per a l'Estudi del Fetge i secretari general del Col·legi de Metges de València.
  
Ha sigut distingit amb diferets premis, entre ells amb la Creu al Mèrit Civil de Sanitat (juny de 2003), entre els seus mèrits més notables volem esmentar el d'introduir en la nostra Comunitat les més modernes tècniques per al tractament quirúrgic en hepatopatologia, i el d'haver impulsat un programa de trasplant hepàtic des de l'Hospital La Fe que el situa com el primer grup de trasplant hepàtic de l'Estat espanyol i un dels primers d'Europa.
  
Per tot això, oït el Consell Valencià de Cultura, i a proposta del president de la Generalitat, amb la deliberació prèvia del Consell, en la reunió del dia 3 d'octubre de 2003,
  
DECRETE
  
Article únic
  
Concedir l'Alta Distinció de la Generalitat Valenciana al senyor José Mir Pallardó.
  
València, 3 d'octubre de 2003
  
El president de la Generalitat,
  
FRANCISCO CAMPS ORTIZ